***Арайлы мекен - Ақтөбем!***

*Менің сүйікті мекенім-Ақтөбе. Себебі, мен осы қалада дүние есігін ашқанмын. Ақтөбенің суы да, тасы да, ну орманы да ештеңеге айырбастағысыз ыстық маған.Тұла бойы тұнған тарих. Небір алыптарды, ақындарды,жазушыларды, жалпы алғанда , тарихи тұлғаларды өмірге әкелген ұлы мекенде өмір есігін ашуым мен үшін үлкен қуаныш әрі мәртебе.*

*Әр жыл сайын қала әдеміленіп , көркейе түсуде , экономикасы да қарыштап дамуда.Жыл сайын салынып жатырған зәулім ғимараттар - осының дәлелі. Туған мекеннің тал бесігінде тербеліп өскен әр перзенттің борышы- сол мекенге қызмет ету.Мен де өскен соң игілікті істер жасап, ару Ақтөбемнің беделін биік, абыройын асқақтату жолында қызмет еткім келеді.*

*Жаса, жайна, арайлы мекен, Ақтөбем!*

*Сабина Ідірісова*

*Мәртөк ауданы, Родниковка орта мектебінің*

*7-класс оқушысы*

*Мұғалімі: В.С.Өмірзақова*